
Cântecul recrutului 

Gândul meu de-acum e pentru ţară 
Dă-mi obrazul să-l sărut că plec, 

Să m’aşez cu pieptul la hotară 
Floare nouă’n caldă primăvară, 
Mângâiată noaptea d’un culbec. 
Căci mă chiamă fraţii să-i răzbun 
Camarazii ce-au căzut departe. 
Lângă jertfa lor şi lângă tun. 

Pentru neam şi visul meu străbun 
Eu mă duc cu dragoste la moarte, 

Şi pe unde-oi trece voi striga: 

Ţară mai frumoasă ca a mea 
Nimeni nare, şi nu va mai fi 
Cât va creşte şirul alb de ani. 

Pe duşman cumplit îl voi lovi 
Prăvălindu-1 peste bolovani. 

Şi voi trage brazdă mare’n plug 
Anii mei să-i semăn cu mândrie, 
Peste luncile de lângă Bug; 


Şi-am s’aprind pe ceru’nalt făclie 
De credinţă - aşa cum tu mi-ai spus, 

- Tânăr brad al stelelor de sus. 

Şi nu voi uita măicuţă, nu, 

Că pe-aici duşmanul de trecu, 

Scrum lăsă şi urme de strigoi, 

Copilaşi nemângâiaţi şi goi, 

Drumuri pustiite şi ogoare 
Fără iarbă, fără pic de soare. 

Şi-o să te mândreşti cu mine mamă 
Când vei auzi de ce-s în stare. 

Cum voi prinde bolşevicii’n ghiare, 

Şi cum le voi frânge os cu os. 

...Vei căta ca’n basme în năframă... 

Şi’ntr’o zi din săptămâna mare 
O să’nalţi o rugă la altare: 

- Adă-mi-1 acasă sănătos. 

T.R. Q&hjfesh&h- $$L(JIf] 

O mamă tânără cântă 

Vântule de miază-zi 
Dragostea de mi-o ‘nfrunzi 
Ia-mi în cuibul penelor 
Dragostea sprâncenelor 
Din culcuşul iţelor 
Şi le du, le du cu tine 
Peste dealuri cu glicine, 
Peste văi cu aur verde, 
Unde cântecul se pierde 
Unde inima se zbate 
Tot pe drumuri neumblate. 
Peste dealuri, peste grâne 
Tot cu liftele păgâne. 

Gura lui să n’o mângâi, 
Numai părul să-l tămâi, 

Cu pojarul zorilor, 

Cu parfumul florilor. 


Vântule de miază-noapte 
Treci prin lanurile coapte 
Unde tremură’n amurg 
Cerul apelor ce curg. 

Şi’n cădelniţi de smarald 
Pica somnul cel mai cald. 
Du şi-alină-mi mirele 
Sărută-i privirile. 

Printre gropi, printre obuze 
Smulge-i râsul de pe buze 
Şi trimite-mi înapoi... 
Gândul desfăcut în foi, 
Dorul sprijinit de-o stea, 
Pentru toată viaţa mea. 

Vântule de răsărit 
Frate bun, nedespărţit 
Şi la plâns şi la iubit. 

Tu ce-aduci de unde vii 
Svonul toamnelor târzii 
Şi pe umerii tăi duci 
Umbra crengilor de nuci. 

Ce mi-ai făcut clipele 
Unde-ţi sunt aripile 
Ce mi-ai făcut veştile 
Unde-ţi sunt poveştile. 
Peste munţi şi peste mări 
Spre tăcute depărtări. 

Stă iubitul meu şi cată 
La căsuţa ‘nstrăinată 
Unde’n prispa cu pridvor 
Printre lacrimi, printre dor, 
Stă pe braţe legănat, 

Puiul mamii fermecat, 
Nevăzut, nesărutat. 

Adă-mi-1 de unde-i dus 
Vânt sălbatec de apus. 
Caută-1 cu turmele, 
Strânge-i toate urmele 
înfloreşte-i cu arnica 
Cântecul şi paşii mici. 



Şi cu ghiara ta de fulgi 
Dela moarte să mi-1 smulgi 
Glonţul rău să nu-1 atingă 
Nici o mână să nu-1 stingă 
Drumul lui să fie soare 
Somnul fragedă cicoare 
Dragostea balsam şi stea 
Pentru fericirea mea. 

Cântec de peste Nistru 


Bate vântul peste Nistru, peste ses. 

Aur verde, grâu bogat pentru cules. 

Tot argintul din licoarea apelor, 
Brazdele’mpletite în gura sapelor. 

Şi-o să povestească peste vremi străbunii 
C’au trecut pe-aici barbari mai rău ca hunii. 
Au aprins în cale holdele-aurii 
Şi-au călcat sub cisme mame şi copii. 

Viile cu sânul plin şi greu de rod, 

N’au ajuns pentru netrebnicul norod. 

Nici hambarele încărcate ‘n sus cu grâne 
N’au ajuns pentru lăcustele păgâne. 

Fraţii noştri duceau viaţă grea, de jug, 
în Moldova românească dela Bug. 

Dar veni o vreme ca un răsărit 
Şi peste puhoiul putred, moscovit, 

Răsări din nou aprins un colţ de soare: 

Cea mai mare şi mai sfântă sărbătoare. 
Astăzi plaiurile toate-s ale noastre. 

Ale noastre-s toate florile albastre. 

Şi în locul vuetului lung, sinistru, 

Cântecul s’aude dincolo de Nistru 
Unde fraţii’ngenunchiaţi se roagă’n tihnă 
Pentru cei care-au căzut cu fruntea sus. 
Dumnezeu să-i aibă în pace şi odihnă. 


Şi pâraele mereu de-acum vor duce 
Peste câmpuri spintecate-adânc de plug, 

Strigătul ostaşilor ce pentru Cruce, 

Şi-au dat sângele ‘n Moldova dela Bug. 

Tara mea 

5 

Cât vezi cu ochii ‘n zare privelişti date’n pârg. 
Ce-şi scutură arama pe lespezile grele, 

Şi munţi cu frunţi bătrâne ce-adună în amurg, 
Cenuşa ‘mprăştiată de bulgării din stele, 

Isvoare care-şi mână din piatră ‘n piatră dorul 
Prin stâncile ascunse în liniştea din fund, 

Şi cântecul ce-1 rupe din inimă pastoral, 

Când îşi doarme turma pe-o margine de prund, 

Podgorii nesfârşite cu bobul plin şi greu 
Şi aburul de pâine ce iese din ogoare, 

Oglinzile pe lacuri ce sângeră mereu 
Când se topeşte jarul ce-a mai rămas în soare, 

Păduri întregi cu semnul adolescenţei ‘n frunză 
Şi păsări călătoare ce n’au uitat de noi, 
Clopotniţele ‘nalte unde veneau s’ascunză, 
Haiducii amintirii din galbenele foi, 

E ţara mea; e visul ce s’a împletit cu anii 
E clopotul ce-aduncă pe credincioşi în sate, 

E zidul unde veşnic sau prăbuşit duşmanii, 
Ce-au vrut să smulgă rodul câmpiilor bogate. 

E cântecul ce-adoarme ‘n noapte pădurarul 
Când munţii se îmbracă în platoşe şi zale, 

E ţara care ştie să ‘nlăture amarul 
Prin jertfa ne’ntâlnită a vitejiei sale. 

E ţara mea; scăldată de tot argintul lunii 
Ce ne-a ’nfrăţit prin vreme cu lacrima şi cântul, 
E casa unde ‘n pace se odihnesc străbunii, 

E leagănul şi viaţa, e cerul şi pământul. 


O vom păstra întreagă, măr dulce din poveste 
Si cine-o vrea vreodată cu noi să se măsoare, 
îşi vor găsi sfârşitul pe plaiurile-aceste, 


Unde-au pierit ca ‘n valuri, atâtea oşti barbare. 

Răsună campu ‘nsângerat de goarne 
Şi iureşul pătrunde pân’la noi, 

Flăcăii Ţării-aleargă să răstoarne 
Pentru vecie putredul puhoi. 

Şi sfârtecă sub cisma strămoşească 
Pe plaiuri străjuite de români, 

Tot ce-a rămas din liota rusească 
Din hoardele răsleţe de păgâni. 

Cu moartea ‘n faţă, scăpărând scântei, 

Aleargă ne’nfricaţi peste morminte, 

E Dumnezeu alăturea de noi... 

Şi pentru cruce merg tot înainte. 

Lovesc în plin, se luptă vitejeşte, 

Pentr’un român se prăvălesc o mie, 

Şi soarele tot mai senin luceşte, 

Pe cerul nostru-aprins ca o făclie. 

Sa prăvălit şi rânjetul de câine 
Flăcăi ce sângeraţi peste hotare. 

Prin jertfa voastră, România mâine 
Va fi mult mai frumoasă şi mai mare. 

Cu fruntea peste anii colilii 
împovărat de pajiştile-albastre, 

Cu sufletul durut de câte ştii, 

Tu stai de veghe patimilor noastre. 


Nu te-a clintit nimic, din greul pas, 

Ce ne-a ‘ncercat atâţia ani de-a rândul, 
Aceeaşi mângâiere ne-ai rămas... 
Acelaşi crez ce ne’ntăreşte gândul... 

Pe-o faţă soarele te dogoreşte 
Şi stâncile se scaldă ‘n apă vie. 

Când vulturul din linişti se trezeşte, 

Ca un haiduc flămând de pribegie... 

Pe alta lacrimi, zile mohorîte, 

Şi glasuri ce se-aud în depărtare, 

Vezi chipuri duşmănoase şi urîte 
Privind spre codrii ce se pierd în zare. 

Tu ai rămas, cum te-au lăsat străbunii 
Aproape de calvarul celor mulţi, 

Să strângi din iazuri lacrimile lunii, 

Şi noaptea glasul robilor s’asculţi. 

Ca un profet peste porunca ‘naltă 
Ce ne-a ‘ntregit de-atâtea ori moşia, 

Tu chemi din zări toţi fraţii laolaltă, 

Să apere cu tine ROMÂNIA. 

Constantin SALCIA 

